CELEX: 32015R0272
Language: et
Date: 2015-02-19 00:00:00
Title: Komisjoni rakendusmäärus (EL) 2015/272, 19. veebruar 2015 , millega muudetakse rakendusmäärust (EL) nr 612/2013, milles käsitletakse ettevõtjate ja maksuladude registri haldamist ning sellega seotud statistikat ja aruandlust vastavalt nõukogu määrusele (EL) nr 389/2012, milles käsitletakse halduskoostööd aktsiisimaksude valdkonnas

20.2.2015   
            
            
               ET
            
            
               Euroopa Liidu Teataja
            
            
               L 47/10
            
         KOMISJONI RAKENDUSMÄÄRUS (EL) 2015/272,
   19. veebruar 2015,
   millega muudetakse rakendusmäärust (EL) nr 612/2013, milles käsitletakse ettevõtjate ja maksuladude registri haldamist ning sellega seotud statistikat ja aruandlust vastavalt nõukogu määrusele (EL) nr 389/2012, milles käsitletakse halduskoostööd aktsiisimaksude valdkonnas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 2. mai 2012. aasta määrust (EL) nr 389/2012, milles käsitletakse halduskoostööd aktsiisimaksude valdkonnas ja millega tunnistatakse kehtetuks määrus (EÜ) nr 2073/2004, (1) eriti selle artiklit 22,
   ning arvestades järgmist:
   
               (1)
            
            
               Tuleks vältida olukorda, kus registreeritud kaubasaajad või volitatud laopidajad esitavad valeväiteid, et neil on nõukogu direktiivi 2008/118/EÜ (2) artikli 17 lõike 2 kohane luba vedada aktsiisikaupa aktsiisi peatamise korra alusel vahetu kättetoimetamise kohta.
            
         
               (2)
            
            
               Seepärast peaks registreeritud kaubasaatjatel või volitatud laopidajatel olema võimalik kontrollida määruse (EL) nr 389/2012 artikli 19 lõikes 4 osutatud keskregistrist, kas registreeritud kaubasaajatel või volitatud laopidajatel on kõnealune luba.
            
         
               (3)
            
            
               Seepärast tuleks komisjoni rakendusmäärust (EL) nr 612/2013 (3) vastavalt muuta.
            
         
               (4)
            
            
               Tuleb ette näha piisav ajavahemik, et komisjon saaks teha muudatusi ettevõtjate ja maksuladude registris, millele on osutatud määruse (EL) nr 389/2012 artikli 19 lõikes 1.
            
         
               (5)
            
            
               Käesolevas määruses sätestatud meetmed on kooskõlas aktsiisikomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 612/2013 artikli 6 lõike 3 punktile a lisatakse alapunkt iv:
   
      
                  „iv)
               
               
                  teave ettevõtja tegevuse koodi kohta, mis näitab, kas registreeritud kaubasaajatel või volitatud laopidajatel on direktiivi 2008/118/EÜ artikli 17 lõike 2 kohane luba vedada aktsiisikaupa aktsiisi peatamise korra alusel vahetu kättetoimetamise kohta (I lisa 2. tabeliga ettenähtud andmerühm 2.3).”
               
            
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. märtsist 2015.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. veebruar 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 121, 8.5.2012, lk 1.
   
      (2)  Nõukogu direktiiv 2008/118/EÜ, 16. detsember 2008, mis käsitleb aktsiisi üldist korda ja millega tunnistatakse kehtetuks direktiiv 92/12/EMÜ (ELT L 9, 14.1.2009, lk 12).
   
      (3)  Komisjoni rakendusmäärus (EL) nr 612/2013, 25. juuni 2013, milles käsitletakse ettevõtjate ja maksuladude registri haldamist ning sellega seotud statistikat ja aruandlust vastavalt nõukogu määrusele (EL) nr 389/2012, milles käsitletakse halduskoostööd aktsiisimaksude valdkonnas (ELT L 173, 26.6.2013, lk 9).